open-index/open-wikipedia-markdown huggingface dataset:
Skjønnheten og udyret (1946)

***Skjønnheten og udyret*** (originaltittel: *La Belle et la Bête*, først vist i Norge under tittelen *Kvinnen og udyret*) er en fransk romantisk fantasyfilm fra 1946 regissert av Jean Cocteau. Filmen bygger på eventyret av samme navn. Hovedrollene spilles av Josette Day og Jean Marais.

Musikken er komponert av Georges Auric.

Filmen regnes som en klassiker innen europeisk film. 

## Medvirkende
* Jean Marais: Avenant/udyret/prinsen
* Josette Day: Belle
* Marcel André: Belles far
* Mila Parély: Félicie
* Nane Germon: Adélaïde
* Michel Auclair: Ludovic
* Raoul Marco: Pengelåneren

## Handling

En fattig handelsmann bor sammen med sin sønn Ludovic og tre døtre. To av dem, Félicie og Adélaïde er ondsinnede og selvopptatt. De utnytter Belle som om hun var deres tjenestepike. Belle har en beiler, men hun vil ikke gifte seg med ham, siden hun må ta vare på faren.

En dag går kjøpmannen seg bort i skogen og kommer over et merkelig, forlatt slott, Han plukker en rose til Belle, og slottets eier dukker opp. Han er halvt menneske og halvt udyr med trolldomsevner. Monsteret dømmer handelsmannen til døden dersom han ikke gir en av døtrene til ham. Belle ofrer seg for faren og drar til slottet, hvor hun oppdager at udyret er svært menneskelig.

Hver aften klokken syv spør Udyret om Belle vil gifte seg med ham, og hver gang avslår hun. Ikke desto mindre opparbeider de to en gjensidig tillit, og Belle får en magisk hanske i presang; den gjør det mulig for henne å besøke faren, som var syknet hen under hennes fravær, men kvikner til når han erfarer at hun blir behandlet godt.

Efterhvert får Belle følelser for Udyret, som blir sykere jo friskere hennes far er, og da han er døden nær, forsøker Belle med alle sine krefter å holde ham i live, men det er forgjeves, siden Udyret ikke er lykkes i å bevise sin kjærlighet for henne.

Samtidig dør hennes forsmådde beiler, og kroppen hans blir forvandlet til Udyrets lik, mens Udyret selv livner til og forvandler seg til en prins med samme ansikt som den nå avdøde beileren. (Alle tre skikkelsene ble spilt av Marais.) Prinsen tar Belle i sine armer og bærer henne til sitt rike, men tilsist innrømmer Belle at hun savner Udyret.

## Referanser


## Eksterne lenker
*
USS «Curtis Wilbur» (DDG-54)

**USS «Curtis Wilbur»** (**DDG-54**) er en destroyer i Arleigh Burke-klassen med hjemmehavn i Yokosuka i Japan. Skipet som er oppkalt etter Curtis D. Wilbur, tilhører Stillehavsflåten i den amerikanske marinen.

## Eksterne lenker
*
Smoke! Smoke! Smoke! (That Cigarette)

**«Smoke! Smoke! Smoke! (That Cigarette)»** er en amerikansk noveltysang i western swing-genren, skrevet av Merle Travis og Tex Williams, til Williams og hans talking blues-måte å synge på. Travis skrev mesteparten av sangen.   

Sangen ble innspilkt 27. mars 1947 i Radio Recorders, Hollywood. Den ble produsert av Lee Gillette. Følgende musikere medvirket på innspillingen: Deuce Spriggens (kontrabass, harmonivokal), Larry «Pedro» DePaul (trekkspill), Johnny Weis (sologitar), Cactus Soldi, Rex Call og Harry Sims (feler), Ossie Godson (piano), Spike Featherstone (harpe), Joaquin «Joaquin» Murphey (steelgitar), Manny Klein (trompet), Smokey Rogers (gitar, harmonivokal) samt Muddy Berry (trommer)

Williams gjorde en stereofonisk nyinnspilling av sangen for Capitol. Den ble utgitt på albumet, *Smoke! Smoke! Smoke!* (1960).

Sangen kan høres i åpningen til filmen *[[Thank You for Smoking (film)|Thank You for Smoking]]* (2006) samt i videospillet, *[[L.A. Noire]]* (2011), hvor handlingen fant sted i Los Angeles i slutten av 1940-årene. Coverversjoner har også blitt foretatt av Sammy Davis, Jr., Willie Nelson, Phil Harris, Jimmy Dean, Commander Cody, Asleep at the Wheel og andre.

## Svensk versjon
*Gusten* har skrevet en svensk tekst. Den svenske tittelen er «Rök, rök, rök».

### Innspilling
Bertil Englund. Utgitt på singlen Swedisc SWES&nbsp;1051 i 1964.

## Listeplasseringer
Den første versjonen til Williams lå som # 1 i seksten ikke-sammenhengende uker på Billboard Most Played Juke Box Folk Records-listen i 1947.

En coverversjon med Phil Harris lå på listen i 23 uker, ble en # 1-hit i august 1947 og forble på toppen av listen i seks uker.

## Referanser
Chengdu-Dujiangyan intercity høyhastighetsjernbane

**Chengdu-Dujiangyan intercity høyhastighetsjernbane** (kinesisk: 成灌铁路) er en dobbeltsporet elektrifisert høyhastighetsbane i provinsen Sichuan i Folkerepublikken Kina. Den løper fra provinshovedstaden Chengdu med satellittbyen Dujiangyan i fylket Guan. Strekningen er på 65&nbsp;km og har 15 stasjoner. Togene kommer opp io en hastighet på 220&nbsp;km/t. Linjen ble bygd på 18 måneder og åpnet 12. mai 2010. Den er bygd til å tåle jordskjelv på en styrke av 8,0.

Broer og tunneler står for 67,8% av strekningens lengde. Den lengste viadukten er på 21&nbsp;km.

Linjen halverte reisetiden fra Chengdu til Dujiangyan, noe som gagner turisttrafikken til det historiske irrigasjonsanlegget i Dujiangyan og det daoistiske hellige fjell Qingcheng Shan.

Beslutningen om å bygge strekningen ble fattet 28. mai 2008, seksten dager etter Wenchuanjordskjelvet som rammet også dette området.
USS «John Paul Jones» (DDG-53)

::*For andre skip med navnet USS «John Paul Jones» se [[USS «John Paul Jones»|her]].*
**USS «John Paul Jones»** (**DDG-53**) er en destroyer i Arleigh Burke-klassen med hjemmehavn i San Diego i California. Skipet, som er oppkalt etter kaptein John Paul Jones, tilhører Stillehavsflåten i den amerikanske marinen.

## Eksterne lenker
*
USS «John Paul Jones»

**USS «John Paul Jones»** har vært navnet på flere skip i den amerikanske marinen:
*USS «John Paul Jones» (DD-932) var en destroyer i Forrest Sherman-klassen.
*USS «John Paul Jones» (DDG-53) er en destroyer i Arleigh Burke-klassen.
Fontcouverte-la-Toussuire

**Fontcouverte-la-Toussuire** er en kommune i departementet Savoie i regionen Auvergne-Rhône-Alpes i det sørøstlige Frankrike.

Den 16. etappe av Tour de France 2006 og 11. etappe av Tour de France 2012 hadde målgang i La Toussuire. Klatringen opp til skistadion starter fra Saint-Jean-de-Maurienne via D929 og D78 med målgang 1705 moh.

## Referanser


## Eksterne lenker
*
Warszawa-Modlin lufthavn

**Warszawa-Modlin Masovia lufthavn** (IATA: **WMI**, ICAO: **EPMO**) er en ny internasjonal flyplass som ble åpnet i juli 2012. Den betjener hovedstaden i Polen, Warszawa og omegn. Flyplassen ligger 35 kilometer nord for sentrum av Warszawa og er bygget for å brukes av lavprisselskaper.

## Flyselskaper og destinasjoner

## Kilder
lufthavnens hjemmeside
opplysninger om Warszawa på norsk  
## Eksterne lenker
*
Geithus stasjon

**Geithus stasjon** er en jernbanestasjon i tettstedet Geithus i Modum. Den ble åpnet i 1875 som *Gjethus stasjon*, fra 1922 ble den nåværende skrivemåten brukt. Stasjonen har krysningsspor og sidespor. 17. desember 1973 ble stasjonen fjernstyrt, persontrafikken ble lagt ned sist i 2004.

## Litteratur
* 
* 

## Eksterne lenker
Arbëreshëalbansk

**Arbëreshëalbansk** er en etnolekt som snakkes av folket arbëreshë, en albanskspråklig minoritet i Italia.

Arbëreshe har sitt opphav fra toskisk, en dialekt som blir snakket i Sør-Albania, og arvanitika-dialekten som blir benyttet i Hellas. Arbëreshe blir i dag benyttet i regionene Abruzzi, Basilicata, Calabria, Campania, Molise, Apulia og Sicilia i Sør-Italia. Alle dialektene er nært beslektet med hverandre, men er ikke alltid gjensidig forståelig.

## Referanser
12. etappe av Tour de France 2012

**Tolvte etappe av [[Tour de France 2012]]** var en 226 km lang kupert etappe. Den ble kjørt fredag den 13. juli fra Saint-Jean-de-Maurienne til Annonay.

Et femmannsbrudd med David Millar, Jean-Christophe Péraud, Egoi Martínez, Cyril Gautier og Robert Kišerlovski fikk etter hvert bygget seg opp til en ledelse på inntil tolv minutter. Millar var sterkest i avslutningen.

## Løypa
Etappen er lang, rittets lengste, og har to tøffe stigninger som rytterne skal over. Den første klatringen er 1. kategorien Col du Grand Cucheron, den andre er 1. kategorien Col du Granier. I tillegg skal rytterne over en 3. kategori mot slutten av etappen.

De to første stigningene kommer tidlig på etappen, og toppen av Col du Granier er drøye 140 kilometer før mål. Den siste 3. kategorien kommer drøye to mil før mål, med toppen 18,5 kilometer før mål.

## Poeng- og klatrespurter

### 1. klatrespurt (Col du Grand Cucheron)
1. kategori stigning på Col du Grand Cucheron, etter 34 km (1.188 m; 12,5 km à 6,5 %)

### 2. klatrespurt (Col du Granier)
1. kategori stigning på Col du Granier, etter 80,5 km (1.134 m; 9,7 km à 8,6 %)

### Poengspurt (Marcilloles)
Etter 153 km

### 3. klatrespurt (Côte d'Ardoix)
3. kategori stigning på Côte d'Ardoix, etter 207,5 km (366 m; 5,9 km à 3,4 %)

## Målgang

*Matthew Goss ble deklassert fra 6.-plass til 7.-plass og fratatt 30 poeng for uren spurt.

## Manglende ryttere
* **88**  David Moncoutié (COF) brøt.
* **151**  Robert Gesink (RAB) startet ikke.
* **219**  Tom Veelers (ARG) brøt.

## Referanser




## Eksterne lenker
* Etappeside på Letour.fr
Annonay

**Annonay** er en kommune i departementet Ardèche i regionen Auvergne-Rhône-Alpes sør i Frankrike.

## Befolkningsutvikling
***Antall innbyggere i kommunen Annonay***

## Referanser


## Eksterne lenker
* 
* Kommunedata INSEE
Chi You

**Chi You** (kinesisk: (蚩尤) eller **Chiyu** er i kinesisk mytologi slektning, muligens sønn, til herskeren Shennong som grunnla den kinesiske sivilisasjon. Han var stammeleder fo stammen De ni Li () i Oldtidskina. Chiyu fikk regnguden See Bas bistand i kampen om tronen mot keiser Huang Di (Den gule keiser) under Sanhuangwudi-æraen i kinesisk mytologi, men det endte med tap. 
## Referanser


## Litteratur
* Michael J. Puett: *The Ambivalence of Creation: Debates Concerning Innovation and Artifice in Early China*. 2001
Dragekongen

De fire **dragekongene** (kinesisk: 龍王; pinyin: *Lóng Wáng*) er i kinesisk mytologi guddommelige herskere over de fire havene (ett i hver himmelretning). Selv om dragekongenes virkelige form er drager, kan de skifte form og opptre som mennesker. Dragekongene bor i krystallpalass, bevoktet av rekesoldater og krabbegeneraler.

Foruten å herske over livet i havet, styrer dragegudene regn, brønner og vassdrag. De bor i palass ved havet der de betjenes av havets befolkning. Dragekongene forekommer mye i litteraturen, og i den klassiske romanen *[[Reisen til Vesten]]* er en dragekonge en av hovedskikkelsene. 

De fire dragekongene er:
*Østhavets dragekonge: **Ao Kuang** (敖廣)
*Sørhavets dragekonge: **Ao Chin** (敖欽)
*Vesthavets dragekonge: **Ao Jun** (敖閏)
*Nordhavets dragekonge: **Ao Shun** (敖順)

Østhavet er Østkinahavet, Sørhavet er Sørkinahavet, Vesthavet anses gjerne for Indiahavet, og Nordhavet identifiseres mer usikkert med Bajkalsjøen.

## Bhutans konge
Kongene i Bhutan har dragekonge som tittel. Bhutan heter lokalt *Drukyul*, der *druk* betyr drage og *yul* land. Herskeren kalles derfor *Druk Gyalpo*, der *gyalpo* altså er konge.

## Litteratur
* 
* 
*  
*
Representantenes hus (Egypt)

**Folkeforsamlingen** (arabisk: ) er underhuset i det egyptiske parlamentet.

## Komiteer
Den egyptiske folkeforsamlingen er inndelt i følgende komiteer: 
* Budsjett- og planleggingskomiteen
* Den arabiske komite 
* Utenrikskomiteen 
* Forsvars-, nasjonal sikkerhet og mobiliseringskomiteen
* Forslags- og klagekomiteen
* Religiøs og sosial utviklingskomiteen 
* Helse- og miljøkomiteen
* Transport- og telekommunikasjonskomiteen
* Hus- og rekonstruksjonskomiteen
* Lokale myndigheter- og offentlige organisasjoner-komiteen
* Ungdomskomiteen
* Folkekraftkomiteen 
* Industri- og energikomiteen
* Utdanning- og vitenskapelig forskningskomiteen
* Kultur-, informasjon- og turistkomiteen
* Landbrukskomiteen

## Eksterne lenker
*
Rain (Beatles-sang)

**«Rain»** er en sang av The Beatles som hovedsakelig ble skrevet av John Lennon, men offisielt kreditert Lennon/McCartney. Sangen ble først utgitt 30. mai 1966 i USA som B-side av singelen «Paperback Writer». Singlen ble utgitt 10. juni 1966 i Storbritannia.

## Bakgrunn

Paul McCartney var på besøk hos Lennon og deres agenda var å lage sanger til fremtidige utgivelser. Der og da fant Lennon på ideen med at temaet regnvær for en gang skyld skulle være noe positivt; ikke negativt som det ofte ble fremstilt som i mange pop-sanger. Siden McCartney var tilstede, ble det enklere for Lennon å få sangen ferdig skrevet. Forfatterne Steve Turner og Ian McDonald hevder at teksten tar for seg mer ting på det spirituelle plan som et resultat av LSD-rus.

## Innspilling

The Beatles spilte inn fem tagninger med grunnkomp (to gitarer og trommer; foreløpig ikke bass) 14. april 1966 i Abbey Road Studios. De sørget for å spille raskere enn hva de ønsket tempoet skulle være, siden de hadde planer om å senke hastigheten ved avspilling. Årsaken lå mye i lyden i trommene. Når hastigheten ble senket, fikk de mer fyldig låt. Etter dette ble Lennons stemme innspilt på lavere hastighet. I siste vers ble Lennons vokal lagt på baklengs. Produsent George Martin og Lennon husker forskjellig med hensyn til hvem som fikk den idéen. Lennon mente dette skyltes at han hadde får med seg et midlertidig opptak av sangen fra studio til personlig lytting hjemme, hvorpå han ved en feil satte på teipen baklengs. Martin husker det annerledes. Han mente at baklengsdetaljen var et resultat av at han lekte med teipen i studio. Han hadde snudd teipen og laget et opptak av den. Dette opptaket la han på tagning 5 av «Rain», og da Lennon hørte det, ble han begeistret.

16. april 1966 la McCartney på bass før tagning 5 overført til en annen firesporsteip; det vil si at to av sporene nå utgjorde kun et spor på den nye teipen som ble kalt tagning 7. Her la de på tamburin og kor.

## Musikere og instrumeter

*John Lennon: rytmegitar, vokal
*Paul McCartney: bass, kor
*George Harrison: sologitar, kor
*Ringo Starr: trommer, tamburin

## Andre albumutgivelser hvor «Rain» er inkludert

**[[Hey Jude (album)|Hey Jude]]* &ndash; utgitt 26. februar 1970
**[[Rarities (Beatles-album UK)|Rarities]]* &ndash; utgitt 2. desember 1978.
**[[Past Masters|Past Masters 2]]* &ndash; utgitt 7. mars 1988 (relansert 9. september 2009).

## Promo Videoer

*1) De står og mimer etter sangen &ndash; filmet 19. mai 1966 i svart-hvitt i Abbey Road Studios. Opptaket går raskere enn singlen.
*2) De står og mimer etter sangen &ndash; filmet 19. mai 1966 i farger i Abbey Road Studios. Normal hastighet.
*3) Filmet 20. mai 1966 i Chiswich House i London. Farger og normal hastighet (denne ble vist i *Anthology* serien – episode 5 men med innslag fra versjon 2)

## Referanser


## Eksterne lenker
* Sangteksten
Nuba

**Nuba** (kinesisk: 女魃, pinyin: *Nǚba*, også kjent som **Ba** 魃 eller **Hanba**, 旱魃), i er en tørketidsguddinne i kinesisk mytologi, datter av Huang Di. Nüba ble kalt ned til jorden av Huang Di for å bistå ham i hans krig mot rivalen Chiyu. Ba svarte mot Chiyus regn- og tåkevåpen med å utsette landet for  tørke. Til slutt var hele jorden truet av tørken og Huang Di ble nødt til å drive henne i landflyktighet. Tørketrusselen består imidlertid.

## Litteratur
*Yang Lihui, *et al.* (2005). *Handbook of Chinese Mythology*. New York: Oxford University Press. ISBN 978-0-19-533263-6
Morgan Uceny

**Morgan Uceny** (født 10. mars 1985 i Plymouth i Indiana) er en amerikansk mellomdistanseløper. Hun har vunnet flere USA-mesterskap, og vant gull sammenlagt ved Diamond League 2011. 

## Karriere nasjonalt
Uceny løp opprinnelig 800 meter, og spesialiserte seg på dette da hun gikk ved Cornell University, der hun ble NCAA All-American fire ganger. Hun vant 800 meter ved Eastern College Athletic Conference i 2006, og hun vant Boston Indoor Games i 2008. 

Hun ble USA-mester på 1500 meter i 2011(4:03,91) og 2012 (4:04,59). Innendørs fikk hun gull på 1500 meter i 2010, og bronse på 800 meter i 2008. Den 1. juli 2012 vant hun også USAs uttakningskonkurranse til sommer-OL 2012, og ble med det kvalifisert til OL i denne øvelsen, sammen Shannon Rowbury og Jenny Simpson. 

## Karriere internasjonalt
Hun deltok ved Panamerikanske leker 2007, men ble der slått ut i semifinalen på 800 meter. 

I 2011 fikk hun sitt internasjonale gjennombrudd, da hun vant Diamond League 2011 sammenlagt, etter tre seire i enkeltstevner (Lausanne, Birmingham og Brussel). Hun deltok også ved VM i friidrett 2011, der hun kom på 10.-plass i finalen med tiden 4:19,71. 

## Referanser


## Eksterne lenker
* 
*  Profil hos Diamond League
*  Profil hos European Athletics
*  Profil hos All-athletics.com 
*  Profil hos USA T&F
I’m Sorry

**«I'm Sorry»** er en amerikansk sang, skrevet av Dub Albritton og Ronnie Self. Den ble en hit for den da 15 år gamle countrypopsangeren Brenda Lee. Allmusic-guiden skrev at den er popstjernens *«definitive sang»* og én av de *«fineste tenåringspopsangene fra sin æra»*.
  
Ifølge *Billboard Book of Number One Hits* av Fred Bronson spilte Lee inn sangen i begynnelsen av 1960, men at hennes plateselskap, Decca Records, holdt den tilbake fra utgivelse ut i fra den bekymring at ei 15 år gammel jente ikke var moden nok til å synge om ubesvart kjærlighet. Da sangen til slutt ble utgitt var det som B-siden til den raskere «That's All You Gotta Do». Selv om «That's All You Gotta Do» ble en listesuksess i seg selv med en sjetteplass på Hot 100-listen var det «I'm Sorry» som ble en kjempehit og standardsang. Den ble utgitt på singlen Decca 9-31093.

Alvin and the Chipmunks gjorde en coverversjon av sangen i deres TV-serie, i episoden *The Secret Life of Dave Seville*.

Ben Vaughn refererte til den i sin sang «I'm Sorry (But So Is Brenda Lee)».

## Svensk versjon
Stig Rossner har skrevet en svensk tekst. Den svenske tittelen er «Förlåt mej».

### Innspilling
*Laila Kinnunen. Utgitt på EP-platen Sonet SXP&nbsp;4028 i 1960.

## Listeplasseringer

## Referanser
Kaada & The Late Bloomers in Concert

***Kaada & The Late Bloomers in Concert*** er Kaada sitt femte soloalbum. Albumet ble utgitt den 22. august 2012 

## Sporliste
#	«From here on it got rough» (live)	03:53
#	«Smiger» (live)	04:40
#	«Celibate» (live)	05:56
#	«Hammering down the nails» (live)	03:42
#	«Truth serum» (live)	04:37
#	«Mainstreaming» (live)	04:12
#	«The mosquito and the old abandoned old woman» 	06:40
#	«No you don't» 	07:31
#	«A day and a night and a day»  	04:16
#	«Spindle » 05:46
#	«Hungarian kiss» 	02:53
#	«Invocation » 02:54
#	«Dragging an ox» 	04:10

## Personell
*John Erik Kaada – sag, harper, keyboard, vokal
*Hanne Rekdal – fløyte, fagott, vokal
*Sigrun Tara Øverland – harper, glocks, vokal
*Jane Helen Johansen – gitarer, vokal
*Guro Skumsnes Moe – kontrabass, vokal
*Renate Engevold – fiolin, perkusjon, vokal
*Børge Fjordheim – drums, sag, marimba, vokal
*Børre Mølstad – tuba, theremin, vokal
*Espen Alexander Husby – lydtekniker
*Hårek Kristoffersen - opptakstekniker

## Eksterne lenker
*
Legenden om den hvite slange

***Legenden om den hvite slange***, også kjent som ***Madam Hvite Slange*** (tradisjonell kinesisk: 白蛇傳, forenklet kinesisk: 白蛇传, pinyin: *Bái Shé Zhuàn*, jyutping: *Baak6 Se4 Cyun4*, POJ: *Pe̍k-siâ-tōan* eller *Pe̍h-siâ-tōan*) er en kinesisk legende som fantes som muntlige overleveringer lenge før den ble nedskrevet. Den er blitt tema for en rekke kinesiske operastykker, i kinesisk skyggeteater, filmer (både wuxia og andre) og fjernsynsserier.

Den første gang en fiksjonalisert versjon ble utgitt på trykk synes å ha vært *Den hvite jomfru stengt inne for evig i [[Leifengpagoden]]* (白娘子永鎮雷峰塔) på bredden av Vestsjøen i Hangzhou i Feng Menglongs *[[Jingshi Tongyan]]* (警世通言), som ble skrevet under Ming-dynastiet.

## Legendens grunnformer

Uten utbroderinger og i kortform forteller legenden om en ung høylærd som forelsker seg i en vakker kvinne, uten å vite at hun er en tusen år gammel hvit slange som har tatt menneskelig form. En munk griper inn for å sørge for at man overholder den gamle lov om at mennesker og åndevesener ikke må ble forelsket i hverandre, og hensetter den hvite slange i dyp søvn i Leifengpagoden.

Opp gjennom århundrene har historien utviklet seg fra en skrekkhistorie til en romanse. Mannen og slangekvinnen er dypt forelsket i hverandre, men naturens lov setter bom for deres kjærlighet. Det er også flere variasjoner over temaet. I en versjon har de to møttes i et tidligere liv, de møtes ved en boddhisattvas styrelse på den brudne bro i Vestsjøen, og historien fortsetter i deres senere liv, eller den hvite slanges avkom er en reinkarnasjon av guddommen Wenchang Wang.

En annen skikkelse i legenden er den hundre år gamle grønne slange (eller en karpe som kalles den blå slange eller brune slange på grunn av sine vann- eller jord-evner) som også ble forvandlet til kvinnes form, og tjener som den hvite slangekvinnens være venn og betrodde.

## Eksterne lenker
* 
*  Fashion/art film starring Daphne Guinness, directed by Indrani.
*  Legend of White Snake - Stage Performance from Penang, Malaysia
*  Xu Xian and Lady White Story, Bai She Zhuan
*  Stories to Caution the World in Google Books
*  Lady White Snake
* Oregon Shakespeare Festival, 2012 production
Hval stasjon

**Hval stasjon** er en jernbanestasjon på Roa–Hønefosslinjen ved Hval i Ringerike. Stasjonen ble åpnet 1909 da Bergensbanen ble forlenget fra Hønefoss til Roa.

På 50- og 60-tallet hadde stasjonen betydning for det militære personellet på Hvalsmoen og Eggemoen som begge lå i nærheten. 1973 ble stasjonen fjernstyrt, persontrafikken ble nedlagt 1. november 1990 etter at fjerntrafikken til Bergen begynte å gå via Drammen. Stasjonen er i dag ombygget til enebolig og sporene som kryssingsspor, men har også sidespor. Stasjonsbygningen er av Sirnes-typen og den har tørkeloft.

## Galleri

Hval stasjon, april 2024.jpg|Hval stasjon, april 2024
Hval godshus.jpg|Hval stasjon, godshus
Hval sidespor.jpg|Hval stasjon, sidespor


## Litteratur
* 
* 
* 

## Eksterne lenker
* Norske jernbanestasjoner om Hval stasjon
Grindvoll stasjon

**Grindvoll stasjon** er en jernbanestasjon på Roa–Hønefosslinjen ved Grindvoll i Lunner. Stasjonen ble åpnet som stoppested 1909 da Bergensbanen ble forlenget fra Hønefoss til Roa.

Stasjonsbygningen er av Flikkeid-typen, som er en blanding av sveitser- og jugendstil. 1910 ble stoppestedet oppgradert til stasjon. 1973 ble stasjonen fjernstyrt, persontrafikken ble nedlagt 1. november 1990 etter at Oslotunnelen hadde blitt åpnet og fjerntrafikken til Bergen begynte å gå via Drammen. Stasjonen brukes i dag som kryssingsspor, men har også sidespor.

## Galleri

Grindvoll.jpg|Grindsvoll stasjon, april 2024
Grindvoll stasjon, plattform.jpg|Grindvoll stasjon, plattform
Grindvoll, stasjonsskilt.jpg|Grindvoll, stasjonsskilt
Informasjon om stasjonen.jpg|Informasjonsskilt for Grindvoll stasjon


## Litteratur
* 
* 
* 

## Eksterne lenker
* Grindvoll stasjons nettsted
*
Hakefjorden

**Hakefjorden** er et sund mellom Tjörns østside og fastlandet i Stenungsunds- og Kungälvs kommune, fra Tjörnbroen i nord til Älgön og Brattön i sør. Nord om Tjörnbroen overtar Askeröfjorden, Halsefjorden og Havstensfjorden. Den årlige Tjörn Runt-regattan passerer gjennom Hakefjorden.
USS «Forrest Sherman» (DDG-98)

::*For andre skip med navnet USS «Forrest Sherman» se [[USS «Forrest Sherman»|her]].*
**USS «Forrest Sherman» (DDG-98)** er en amerikansk destroyer i Arleigh Burke-klassen med hjemmehavn i Norfolk i Virginia. Skipet, som oppkalt etter admiral Forrest Sherman, tilhører Atlanterhavsflåten i den amerikanske marinen.

## Eksterne lenker
*
Chen Ran

**Chen Ran** (; født i april i 1962 i Beijing i Folkerepublikken Kina) er en kinesisk forfatterinne av avantgardistisk litteratur, både romaner og noveller. 

## Verker i utvalg
* *Yyu wangshi ganbei*
* *Qianxing yishi*
* *Kong xin ren de dansheng*
* *Si ren shenghuo*, 1996

## Referanser
Jevnaker stasjon

**Jevnaker stasjon** er en jernbanestasjon på Roa–Hønefosslinjen i Jevnaker. Stasjonen ble åpnet 1909 da Bergensbanen ble forlenget fra Hønefoss til Roa.

1973 ble stasjonen fjernstyrt, persontrafikken ble nedlagt 1. november 1990 etter at Oslotunnelen hadde blitt åpnet og fjerntrafikken til Bergen begynte å gå via Drammen. Stasjonen brukes i dag som kryssingsspor, men har også sidespor som i dag (2012) har funksjon som tømmerterminal. 

Stasjonen har adresse Glassverkveien 2.

## Galleri

Jevnaker baneside.jpg|Jevnaker stasjonsbygning, juli 2022
Jevnaker gateside.jpg|Jevnaker gateside, juli 2022
Jevnaker traktorstall.jpg|Jevnaker stasjon, traktorstall
Jevnaker tralle og redskapsbu.jpg|Jevnaker stasjon, tralle og redskapsbu
Jevnaker stasjon, uthus.jpg|Jevnaker stasjon, uthus
Jevnaker venterom.jpg|Venterommet på Jevnaker stasjon


## Referanser


## Litteratur
* 
* 
* 

## Eksterne lenker

* Bane Nor eiendom - Jevnaker stasjon
Stenasfären

**Stenasfären** (også kjent som Stenakonsernet) er et svensk konsern som utgjøres av de tre moderselskapene Stena AB, Stena Sessan AB og Stena Metall AB, samt de tre selskapenes hel- eller deleide datterselskap. Moderselskapene er heleid av Sten A. Olssons familie. 

## Selskap
Stenasfären består av følgende selskap:

*Stena Line (fergerederi)
*Stena Fastigheter (eiendom)
*Stena Metall
*Stena Recycling
*Concordia Maritime
*Stena Bulk
*Stena Sessan
*Stena RoRo
*Stena Offshore
*Stena Finans/Finans
*Aductum
*Stena Drilling

## Referanser


## Eksterne lenker
* Om Stenasfären (svensk)
Preem

**Preem** er en svensk petroleums- og biodrivstoffleverandør med omtrent 570 bensinstasjoner og to raffinerier – Preemraff Lysekil (tidigere Scanraff) og Preemraff Göteborg. Virksomheten utgjør en stor del av verdikjeden, fra prosessering av råvarer til salg. 

Råvarene, som destilleres og raffineres, selges deretter som drivstoff, smøreolje og andre produkter til selskaper så vel som privatpersoner i Sverige og Norge. En stor del av produksjonen, nesten 80 prosent, eksporteres til det internasjonale markedet, hovedsakelig til Nordvest-Europa, noe som betyr at Preem er blant de største svenske eksportørene. Omtrent halvparten av alle petroleumsprodukter som brukes i Sverige kommer fra Preems raffinerier. Salg i det svenske markedet skjer for eksempel gjennom Preems stasjonsnettverk i Sverige for privat og profesjonell trafikk samt gjennom sertifiserte forhandlere. I Norge er salget hovedsakelig via detaljister og i bulk via eget direkte salg.

Preem arbeidet frem til 1996 under navnet OK Petroleum. Frem til 1994 ble firmaet eid av den svenske staten, Neste OY og Kooperativa Förbundet. Siden 1994 eies Preem av den saudiske forretningsmannen Mohammed Al-Amoudi.

I år 2019 lå omsettningen på 96 milliarder svenske kroner og driftsresultatet 1,7 milliarder svenske kroner. Antallet ansatte var 1500 personer. Inkludert partnere og distributører så arbeider om lag 3000 personer under Preems varemerke. 

Preem selger drivstoff via bemannede stasjoner med servicebutikker, automatiske stasjoner og fyllestasjoner beregnet på stor kommersiell trafikk.

I 2017 ga selskapet ut 2,1 millioner tonn karbondioksid (hvorav omtrent to tredjedeler ved Lysekil-raffineriet). I 2019 var det tilsvarende tallet 1,7 millioner tonn For å redusere karbondioksidutslipp, våren 2020, har Preem startet et CCS-teknologitestingsanlegg for å fange opp og lagre karbondioksid.

Planlegging og planlegging for utvidelse av Lysekil-raffineriet pågår.

Preem har tre typer bensinstasjoner:

* Bemannede: stasjoner med servicebutikk og personale.
* Automat: stasjoner som ikke er bemannet og kun tar kort.
* SÅIFA: tankstasjoner spesielt beregnet for tung yrkestrafikk (for kjøretøy over 3,5 tonn) Preem har også flere internasjonale partnerskap for profesjonell trafikk gjennom forskjellige kortallianser og samarbeid

## Referanser


## Eksterne lenker
*
Ersfjordelva

**Ersfjordelva** er ei elv på Kvaløya i Tromsø kommune. De øverste kildene er noen små fjellvatn sør for Storsteinnestindan (1017 moh). Herfra renner den som Vasselva ned til Kattfjordvatnet (150 moh), hvor selve Ersfjordelva har utløp fra østenden av vatnet. Den renner mot nordøst gjennom et relativt flatt og myrlendt landskap, før den faller i fosser og stryk ned mot munningen ved tettstedet Ersfjordbotn innerst i Ersfjorden. Elva er  lang ( regnet fra øverste kilde), og har et nedbørfelt på . Middelvannføringen ved munningen er .

Fylkesvei 862 går gjennom øvre del av nedbørfeltet, som er uten bebyggelse bortsett fra helt nederst ved munningen i Ersfjorden. Området er et svært viktig friluftsområde både for brukere fra nærområdet i Ersfjorden og for folk fra Tromsø og tilreisende fra andre steder. Det blir mye brukt til skiturer, fiske i Kattfjordvatnet, toppturer i fjellene rundt, samt andre former for friluftsliv.

## Referanser


## Eksterne lenker
* Vannføring for Ersfjordelva , fra NVE
Åttebent essay

**Et åttebent essay** (kinesisk: 八股文章, pinyin:  *Bāgǔ wénzhang*) var et sterkt ritualisert og reglementert essay som under Ming- og Qing-dynastiet frem til 1902 var et av de grunnleggende bestanddeler av den kinesiske embedsmannseksamen. Strukturen i mye av essayet var preget av utpregede parallellismer og redundans, retoriske trekk som har overlevd inn i moderne kinesisk tekstskrivning.

Det åttebente essay-formatet stammer fra sosialreformatoren Wang Anshi (Song-dynastiet). Men det er ikke heltr klart når det ble foreskrevet eller standardisert for embedsmannseksamenene. En annen essatmodell ble etablert av keiser Taizu av Ming i 1370, og den var mye løsere enn det som skulle komme etterhvert. Ifølge Gu Yanwu ble essayformen mer standardisert ut over 1400-tallet. Selve uttrykket *åttebent essay* dukker ikke opp før i perioden 1465–1487, og essayformen ble ikke ufravikelig krav ved prøvene før i perioden 1487–1496. 

Tema for essayene var fra Konfucius' lære. Hvert av de åtte avsnittene hadde en bestemt funksjon (som innledning, begynnende diskusjon, abstraksjon, etc.), og det fantes egne regler for hvert av dem, som antall setninger, format og stil, rimregler, symmetriregler og lignende.

Ettersom essayet skulle utlegge konfucianske sitater,slik at de talte på vegne av de gamle lærde, kunne man ikke benytte seg av ord, uttrykksmåter eller hendelser som stammet fra tiden etter filosofen Mencius' død (298 f.Kr.). 

Det åttebente essay hadde ingen sammenheng med den aktuelle virkelighet og var dermed bare av interesse i eksamensøyemed. Sjangeren ble senere ansett som pedantisk og banal..

## Referanser


## Eksterne lenker
* Examination Essays: Timely and Indispensable Reading for Students in the Ming (Internet Archive copy)
* Abolish the eight-legged essay.
Henry Raymond Williamson

**Henry Raymond Williamson** (født 1883 i Rochdale i Lancashire i England, død 1966) var en britisk baptistisk kinamisjonær. 

Han ble utdannet i teologi ved Bristol Baptist College og i 1908 ble han sendt av baptistene som misjonær i provinsen Shaanxi. Der ble han til 1926, og virket særlig i skolesektoren og med sultbekjempelse.

Williamson ble en fremragende sinolog. Men han ville forbli i Kina og tillot ikke å bli nominert til professor for kinesiske studier ved University of London. Fra 1926 til 1938 var han direktør for *Whitewright Institute and Museum* i Jinan i Shandong. I 1938 ble han hjemkalt av Baprtist Missionary Society (BMS) for å bli deres nye utenlandsleder.

Etter sin pensjonering i 1951 forfattet han et verdifullt historieverk om BMS' kinamisjon: *British Baptists in China, 1845-1952* (1957).
Operasjon Harpune Nord

**Operasjon Harpune Nord** var en tysk avledningsoperasjon i Norge i 1941. Operasjonen ble satt  i gang i forbindelse med den tyske  invasjonen av Sovjetunionen, Operasjon Barbarossa.

## Referanser
Weltklasse Zürich

**Weltklasse Zürich** er et årlig friidrettsstevne som arrangeres på Letzigrund stadion i Zürich i Sveits. Stevnet var tidligere en del av Golden League, og har siden 2010 vært en del av Diamond League.

Det første Weltklasse Zürich ble arrangert i 1928.

## Verdensrekorder
Det er satt mange verdensrekorder gjennom tidene ved dette stevnet:

## Referanser


## Eksterne lenker
* Diamond League - Zürich 
* Mesterskapsrekorder
Only Sixteen

**«Only Sixteen»** er en amerikansk popballade utgitt i 1959, kreditert psevdonymet *Barbara Campbell.* Barbara Campbell ble brukt av Sam Cooke, Lou Adler og Herb Alpert, men denne sangen ble faktisk utelukkende skrevet av Cooke.

## Innhold
En mann har forelsket seg i ei 16 år gammel jente, som en mener er altfor ung til å forelske seg.

## Innspilte versjoner
Den mest kjente innspillingen, med Sam Cooke, ble utgitt på singlen Keen 3-2022 i 1959. B-siden var «Let's Go Steady Again».

Norske Jan Høiland med Carsten Kloumans orkester gjorde en engelskspråklig versjon på singlen Columbia 45GN&nbsp;1654 samme år. 

Craig Douglas with Accompaniment by Harry Robinson gjorde en coverversjon i Storbritannia. Den ble utgitt på singlen Top Rank JAR&nbsp;JAR 159 i 1959.

Innspillingen til The Supremes ble utgitt på LP-albumet *We Remember Sam Cooke* (Motown M&nbsp;629) i 1965.

Dr. Hook spilte inn en versjon. Den ble utgitt på singlen Capitol 4171 i 1975. Produsent var Ron Haffkine. B-siden var «Let Me Be Your Lover».

## Svenske versjoner
Det finnes to svenske tekster. S. S. Wilson har skrevet «Sexton År». Det finnes også en versjon som heter «Han var sexton som jag».

Carina Ahrle har spilt inn Wilsons versjon. Den ble utgitt på EP-platen Columbia SEGS&nbsp;68 i 1959.

Gruppa Bambies spilte inn den andre versjonen.

## Listeplasseringer

## Referanser
Damaizhou

**Damaizhou** () er en type grøt som har sitt opphav i Danyang i provinsen Jiangsu i Kina. Det dreier seg om *byggvelling*. I tillegg til bygg er det også ris og alkali i grøten.

Den lokale tradisjon er at Qianlong-keiseren kom til Danyang, og de lokale embedsmenn ikke kunne sette frem kostbare eller delikate retter for ham. Forsiktig tilbød de ham byggvelling. Keiseren likte det svært, og siden da har Damaizhou blitt vanlig i Danyang både til frokost og kveldsmat. 

Innen tradisjonell kinesisk medisin tillegges damaizhou de to egenskaper at den styrker milt og mage, og at den lindrer solstikk.
## Referanser
USS «Forrest Sherman»

**USS Forrest Sherman** har vært navnet på flere skip i den amerikanske marinen:
*USS «Forrest Sherman» (DD-931) var en destroyer i Forrest Sherman-klassen.
*USS «Forrest Sherman» (DDG-98) er en destroyer i Arleigh Burke-klassen.
Jenista Mhagama

**Jenista Joakim Mhagama** (1967–2025) var en tanzaniansk politiker for Chama cha Mapinduzi (CCM), som satt i Tanzanias nasjonalforsamling for valgkretsen Peramiho.

## Referanser
Maida Abdallah

**Maida Hamad Abdallah** (født 1969) er en tanzaniansk politiker som har vært medlem av Tanzanias nasjonalforsamling siden 2005. Hun er medlem av regjeringspartiet Chama cha Mapinduzi (CCM), og har vært distriktsekretær for organisasjonen Tanzania Parents Association siden 2002.

## Referanser
Bahati Ali Abeid

**Bahati Ali Abeid** (født 22. mai 1967) er en tanzaniansk politiker for Chama cha Mapinduzi (CCM) som har vært medlem av Tanzanias nasjonalforsamling siden 2000. Fra 1996 til 2000 var hun kretssekretær for Kitope i Union of Tanzanian Women (UWT). Fra 2002 til 2003 var hun regionalsekretær i samme organisasjon.

## Referanser
Emmanuel Nchimbi

**Emmanuel John Nchimbi** (født 24. desember 1971) er en tanzaniansk politiker som har vært viseforsvarsminister siden 13. februar 2008. Han er medlem av Tanzanias nasjonalforsamling for valgkretsen Songea Mjini. Han har en doktorgrad i administrasjon fra Commonwealth Open University. Tidligere har han også vært viseminister for informasjon, kultur og sport (2006) og viseminister for arbeid og ungdomsutvikling (2006–2008).

## Referanser
Deep in the Heart of Texas

**«Deep in the Heart of Texas»** er en amerikansk populærmusikksang fra 1941, skrevet av Don Swander (melodi) og June Hershey (tekst). Den utdyper merittene til delstaten Texas.

Sangen ble spilt inn av Perry Como med Ted Weems and His Orchestra 9. desember 1941 for Decca Records i Los Angeles. B-siden var «Ollie Ollie Out's In Free».

Den første innspillingen var med Alvino Rey 21. november for Bluebird. Andre artister som spilte inn sangen innbefatter Bing Crosby med Woody Herman & His Woodchoppers, Ray Charles, Hank Thompson, Bob Grant, George Strait samt Nickel Creek. 

Sangtittelen ble lånt til navnet på en westernfilm fra 1942 med Johnny Mack Brown i hovedrollen. Han spilte en mann var medvirkende til å gi tilbake Texas til USA etter Den amerikanske borgerkrigen. Tex Ritter og the Jimmy Wakely Trio fremførte tittelsangen. Gene Autry fremførte sangen i filmen *[[Heart of the Rio Grande]]* (1942).

I 1942 nedla BBC forbud mot Crosbys versjon av sangen i arbeidstiden, fordi dens smittende melodi kunne få krigstidens fabrikkarbeidere til å slå voldsomt med deres redskaper i takt med sangen istedenfor å arbeide.

## Svensk versjon
Dan Ryde har skrevet en svensk tekst. Den svenske tittelen er «Jag ä' ingen Cartwright».

### Innspilling
*Thore Skogmann, Sven-Olof Walldoffs orkester. Utgitt på EP-platen *Jag ä' ingen Cartwright* (Polka Reords POLKA&nbsp;1) i 1962.

## Listeplassering
Versjonen til Perry Como lå på toppen av Your Hit Parade i fem uker i 1942.

## Referanser


## Eksterne lenker
* Decca Records-diskografi over Perry Como
* RockListMusic - Liste over plater forbudt av BBC
Belonging

***Belonging*** er et album av den amerikanske pianisten Keith Jarrett som ble utgitt på ECM i 1974. Det er det første albumet av Jarrett's 'European Quartet' med Jan Garbarek, Palle Danielsson og Jon Christensen.

«Long As You Know You're Living Yours» ble gjenstand for en rettsstrid mellom Jarrett og jazz-rock-gruppenm Steely Dan - Jarrett hevdet at duoens tittelspor fra albumet *[[Gaucho (album)|Gaucho]]* (1980) had de blitt stjålet fra dette stykket. Medforfatteren Donald Fagen innrømte senere at at han likte stykket og at hans egen musikk hadde blitt sterkt påvirket av dette. Jarrett saksøkte på grunn av brudd på opphavsretten, partene ble til slutt enige om en sum på omtrent én million dollar mot at Fagen og medforfatteren Walter Becker fortsatt skulle bli kreditert for sporet.

I 2011 ga Ketil Bjørnstad ut boka *Belonging* som er en personlige skildringen som gir et bilde av både menneskene, omstendighetene og musikken som skapte plata.

## Sporliste
:Alle spor er komponert av Keith Jarrett.
:De er nnspilt i Arne Bendiksen Studios, Oslo, 24. og 25. april 1974.
# «Spiral Dance» - 4:11  
# «Blossom» - 12:15  
# «'Long as You Know You're Living Yours» - 6:14  
# «Belonging» - 2:15  
# «The Windup» - 8:27  
# «Solstice» - 13:13

## Musikere
*Keith Jarrett - piano
*Jan Garbarek - tenorsaksofon, sopransaksofon
*Palle Danielsson - bass
*Jon Christensen - slagverk

;Andre innspillinger med samme gruppe
**[[My Song (Keith Jarrett album)|My Song]]* (ECM, 1977)
**[[Nude Ants]]* (ECM, 1979)
**[[Personal Mountains]]* (ECM, 1989, innspilt 1979)
**[[Sleeper]]* (ECM, 2012, innspilt 1979)

## Referanser
Kattfjordvatnet

**Kattfjordvatnet** er en innsjø på Kvaløya i Tromsø kommune. Den ligger på Kattfjordeidet, omtrent midtveis mellom Kattfjorden i sørvest og Ersfjorden og Kaldfjorden i nordøst. Vatnet ligger 151 meter over havet og har et areal på . Det har utløp mot øst via Ersfjordelva. Vatnet er 2,2 kilometer langt og fra 50 til 350 meter bredt, med den bredeste delen lengst mot vest.

Fylkesvei 862 passerer langs sørsida av vatnet. Kattfjordvatnet er et populært fiskevatn både sommer og vinter.

## Referanser




## Eksterne lenker
* Informasjon om Kattfjordvatnet  fra Fiskeinord.no
Storamoset

**Storamoset** er en innsjø på grensa mellom Hå og Time kommuner på høgjæren i Rogaland. Vannet får tilsig fra mindre bekker og drenerer mot øst til Litlamoset, deretter nordover gjennom Stormyråna og Undheimsåna og til slutt vestover til Nordsjøen gjennom Hååna. 

Det er registrert 33 steinalderlokaliteter i området rundt vannet. Den sørlige delen av vannet ligger innenfor Synesvarden landskapsvernområde.

Nord for vannet går fylkesvei 504.

## Referanser
Beipiao

**Beipiao** (kinesisk: 北票; pinyin: *Běipiào*) er et byfylke i byprefekturet Chaoyang i provinsen Liaoning i Folkerepublikken Kina.

Befolkningen var på  innbyggere i 1999. 

I øst og sør ligger det store reservoaret til Baishi-demningen med kupert, skogkledd rekreasjonslandskap.

## Dinosaurer
Tuchengziformasjonen () ligger i området. Her er det funnet mange fossiler etter dinosaurier og andre jurassiske vesener.

Dinosauren beipiaosaurus, fra den delvis overlappende Yixianformasjonen (义县组; *Yìxiān zǔ*), og hvis fossiler ble funnet i 1996 av bonden Li Yinxian nær landsbyen Sihetun, er oppkalt etter fylket.

## Kullgruver
Hovedindustrien i området er kullgruvedrift. Med sjakter på nesten tusen meter er disse blant de dypeste kullgruvene i hele landet. Kullet herfra gjøres til koks.

## Kulturminner
Feng Sufus grav (*Feng Sufu mu*, 冯素弗墓) fra Nordlige Yan i sekstenkongerikenes tid ble i 2006 oppført på Folkerepublikken Kinas liste over kulturminner.

## Administrative enheter
**Subdistrikter**:
*Nanshan (南山街道), Taiji (台吉街道), Sanbao (三宝街道), Qiaobei (桥北街道), Chengguan (城关街道), Guanshan (冠山街道), Dongtaiji (东台吉街道)

**Storkommuner**:
*Baoguolao (宝国老镇), Heichengzi (黑城子镇), Xiguanying (西官营镇), Shangyuan (上园镇), Wujianfang (五间房镇), Daban (大板镇), Taohuatu (桃花吐镇)

**Kommuner**:
*Dongguanying (东官营乡), Sanbao (三宝乡), Quanjuyong (泉巨永乡), Sanbaoying (三宝营乡), Beitazi (北塔子乡), Taijiying (台吉营乡), Loujiadian (娄家店乡), Beisijia (北四家乡), Changheying (常河营乡), Xiaotazi (小塔子乡), Dasanjiazi (大三家子乡), Mengguying (蒙古营乡), Longtan (龙潭乡), Changgao (长皋乡), Batuying (巴图营乡), Ha'ernao (哈尔脑乡), Zhangguying (章吉营乡), Liangshuihe for mongolene (凉水河蒙古族乡), Mayouying for mandsjuene (马友营蒙古族乡)

## Referanser


## Litteratur
*Xu, X., Tang, Z-L., Wang, X-L. (1999). «A therizinosauroid dinosaur with integumentary structures from China», i  *Nature* 399 (6734): 350-354. 
*Xu, X., Cheng, Y., Wang, X-L., Chang C. (2003). «Pygostyle-like structure from Beipiaosaurus (Theropoda, Therizinosauroidea) from the Lower Cretaceous Yixian Formation of Liaoning, China», i *Acta Geologica Sinica* 77 (3): 294-298.
*Xu, X., Zheng, X.-T., You, H.-L. (2009). «A new feather type in a nonavian theropod and the early evolution of feathers», i *Proceedings of the National Academy of Sciences (Philadelphia)* 106 (3): 832-834

## Eksterne lenker
* Lokalregjeringens hjemmesider 
* Feng Sufu mu
* Therizinosauroidea - UCMP, Berkeley
Christophe Épalle

**Christophe Épalle** (født 23. januar 1969 i Saint-Étienne) er en fransk sleggekaster med personbeste på 81,79 meter, fra et stevne juni 2000 i Clermont-Ferrand. Han er per 2011 nummer to i Frankrike, kun bak den nasjonale rekordholderen Gilles Duprays 82,38 meter.

## Referanser


## Eksterne lenker
*
Lorentz Stavrum

** Lorentz Jørginussen Stavrum** (1886–1963) var en norsk forstmann og politiker (H) i Namsos.

Han var sønn av gårdbruker og ordfører Jørginus Stavrum og hustru Magda Lorentzdatter Blomset på Vestre Stavrem ved Verrasundet. Også broren Tomas Stavrum ble gårdbruker og ordfører i Verran.

Han gikk skogskolen i Steinkjer og deretter skogbruksavdelingen ved landbrukshøyskolen på Ås, hvorpå han ble ansatt som skogtakstmann og tømmermåler ved Follafoss tresliperi.

Allerede høsten 1911 ble Stavrum ansatt som amtsskogmester (senere fylkesskogmester) i Nord-Trøndelag med ansvar for Namdalen. I 1913 ble også amtsskogselskapet delt, så Stavrum heretter betjente Namdal skogselskap med kontor i Namsos. Han nøt anerkjennelse innen skogbrukskretser i både Norge og Sverige for sin innsats for skogreising i Nord-Trøndelag. Han tok avskjed som fylkesskogmester i 1956.

Stavrum hadde flere offentlige og politiske verv. Han var styreformann i Namsos Sparebank fra 1928 til 1940 og medlem av bankens forstanderskap i 32 år. Han var medlem av Namsos bystyre og formannskap, i noen år på 1930-tallet som varaordfører. Fra 1934 til 1938 var han formann i Nord-Trøndelag Høyre.

Han giftet seg i 1915 med Astrid Sofie Walstad, datter av bakermester Adolf Ludvig Walstad i Namsos.

## Referanser
WOW air

**WOW air** var et Islandsk lavprisselskap som startet opp 1. juni 2012. Selskapet  hadde base på Keflavík internasjonale lufthavn og sitt hovedkvarter i Reykjavík på Island.

WOW Air slo seg selv konkurs 28. mars. 2019 

## Destinasjoner
Danmark
* København – Københavns lufthavn
Frankrike
* Lyon – Saint-Exupéry internasjonale lufthavn
* Paris – Charles de Gaulle internasjonale lufthavn
Tyskland
* Berlin – Berlin Schönefeld lufthavn
* Köln – Köln Bonn internasjonale lufthavn
* Stuttgart – Stuttgart internasjonale lufthavn
Island
* Reykjavík – Keflavík internasjonale lufthavn *Base*
Litauen
* Kaunas – Kaunas internasjonale lufthavn
Polen
* Kraków – Johannes Paul II lufthavn Kraków-Balice
* Warszawa – Frédéric Chopin lufthavn Warszawa-Okęcie
Spania
* Alicante – Alicante lufthavn
Sveits
* Basel – Basel-Mulhouse-Freiburg lufthavn
* Zürich – Zürich lufthavn
Storbritannia
* London – London Stansted lufthavn

## Flåte

## Referanser


## Eksterne lenker
*
Horpestadvatnet

**Horpestadvatnet** er en sterkt næringsrik (hypertrof) innsjø i Klepp kommune, Rogaland. Innsjøen hører til Orrevassdraget, og får tilsig fra øst gjennom Roslandsåna fra Frøylandsvatnet. Utløpet er i vest gjennom Horpestadkanalen til Orrevatnet. Den sørvestre delen av vannet inngår sammen med Ergavatnet i Orrevatnet naturreservat. 

Innsjøen er sterkt forurenset ved avrenning fra landbruket, med meget høye konsentrasjoner av planteplankton. Og til tross for redusert tilførsel av næringsstoffer på 1980-tallet, var det pr. 1990 ikke registrert særlig bedring av vannkvaliteten.

Vannet har en stor bestand av småfallen, ikke særlig verdifull lagesild. Det er også sik og ål i vannet.

## Referanser
Storelva (Tromvik i Tromsø)

**Storelva** (også kalt **Tromvikelva**) er ei elv på Kvaløya i Tromsø kommune. Den har utspring fra Storvatnet (38 moh), og renner derfra mot nord gjennom et flatt og myrlendt terreng. Den munner ut i Tromvika i Vengsøyfjorden, ved bygda Tromvik. Rundt en kilometer nedstrøms fra Storvatnet kommer Rekvikelva inn fra vest. Ved samløpet, som kalles Elvskeftan, er den like stor som hovedelva. Storelva er  lang, og har et nedbørfelt på . Middelvannføringen ved munningen er .

## Referanser
Storvatnet (Tromsø)

**Storvatnet** er en innsjø på Kvaløya i Tromsø kommune. Den ligger rundt to kilometer sør for bygda Tromvik, i en trang dal mellom Ramnberget (743 moh) i øst, Hollendaren (1017 moh) i sør og Humpen (531 moh) i vest. Vatnet ligger 38 meter over havet, det har et areal på , og største dybde er 43 meter. Det har utløp mot nord via Storelva. Vatnet er 2,8 kilometer langt og 550 meter bredt på det bredeste.

## Referanser
Anton Solbraa

**Anton Solbraa** (født 3. april 1867 i Sør-Fron, Oppland, død 7. mai 1941 i Kongsberg) var norsk oberst og ordfører.

Solbraa var sønn av gårdbruker Even Solbraa (1839&ndash;1914). Han inngikk i 1895 ekteskap med Karen Audensdatter Sollien (f. 1867), datter av Auden Sollien.

Solbraa var fra 1887 sersjant, fra 1890 offiser, fra 1891 premierløytnant, fra 1902 kaptein, fra 1914 major, fra 1918 oberstløytnant og fra 1924 oberst.

Solbraa var i 1917 ordfører i Mosjøen (Borgerpartiet).

## Referanser
Ergo

***Ergo – Tidsskrift for kultur- og samfunnsspørsmål*** var et norsk kvartaltidsskrift som ble utgitt av Solum forlag fra 1970. Tidsskriftet fokuserte på kulturtemaer, og hadde av og til utenlandske kulturer som tema for enkelte numre. Den første redaktøren var Knut Endre Solum.

## Referanser
Andrew Tynes

**Andrew Tynes** (født 13. februar 1972) er en bahamansk tidligere sprinter som spesialiserte seg på 200 meter. Tynes konkurrerte under Sommer-OL 1996 og Sommer-OL 2000 uten å komme videre fra kvalifiseringene på 200 meter.

Han personbeste er 20,22 fra El Paso i Texas i april 1993. Tynes er også med på den bahamske rekorden på 4 x 100 meter stafett sammen med Renward Wells, Dominic Demeritte and Iram Lewis.

## Referanser

## Eksterne lenker
*
Halfdan Sundlo

**Halfdan Sundlo** (født 30. oktober 1889 i Vestre Aker, Akershus, død 4. september 1972) var norsk major og NS-ordfører. Han er bror til oberst Konrad Sundlo.

Sundlo var sønn av kasserer John Kjelbergsen Sundlo (1841&ndash;1909).

Sundlo var fungerende regimentssjef for IR 14 i Mosjøen og etter Tysklands angrep på Norge sjef for feltbataljonen der.

Som medlem i Nasjonal Samling ble Sundlo av Innenriksdepartementet oppnevnt som ordfører i Mosjøen (1943&ndash;1944 og 1945). Fra begynnelsen av 1945 og frem til frigjøringen var Sundlo rådmann i Hamar.

Sundlo ble under landssvikoppgjøret dømt til 6 års tvangsarbeid, tap av rettigheter i 10 år og inndragning av 1000 kr.

## Referanser